**Твитер је нека врста омеђеног, затвореног простора одакле утицај...**

*Твитер је нека врста мехурa у којем се људи између себе или свађају или се готиве или реплицирају једни другима, али у једном кругу,*

*Pадим та истраживања са текстилним радницама. Mораш да се упознаш са неким текстилним радницима, у Нишу, Врању или где год, Књажевцу и некако мораш да успоставиш контакт макар са једним јединим радником. Покушати то преко друштвених мрежа, пробао сам преко Фејсбука или Твитера, није било никакве шансе, toliko је та друштвена мрежа сама по себи нека врста мехура. Ти не можеш да добациш до неког. Ти си принуђен на једну форму, а та форма је инхерентно ограничена.* (Стефан Алексић)

**Велики број Твитераша свој ангажман на Твитеру перципира као врсту активизма кроз вид грађанског новинарства којим намећу теме и дебатују о њима.**

ТЕМЕ:

**Бити агенда сетер на Твитеру значи да пре свега уживате одређени углед у тој виртуелној заједници, да бисте поседовали кредибилитет за наметање теме. Већина Твитераша не иде на Твитер само када жели да подстакне тему. (За Твитераше је Твитер део јутарње рутине информисања који је заменио традиционалне медије.)**

Hајздравије je на Твитеру свој профил одржавати важним и актуелним да бисте имали саговорнике и пратиоце и у тренутку када желите да кандидујете теме. Није могуће кандидовати тему тек тако појавивши се на интернету, морате да створите свој профил односно себе у том виртуелном свету, да се учините довољно видљивим и актуелним, занимљивим, па тек у таквим околностима када вас Твитер друштво препознаје као саговорника у том виртуелном свету, ви нудите тему која постаје могућа тема за разматрање односно за дебату. Јер теме саме по себи не долазе него долазе онолико колико као особе, као профили бивамо успешни у стварању неког релеваnтног профила који има нешто да каже, утолико ће и ваша тема некако моћи да допре до тог јавног простора који називамо твитером. Није могуће обрнуто, није могуће да само постављате теме и да очекујете да неко о њима разговара. Тема, сама по себи, је и позив на дебату и вишесмерна комуникација, а за вишесмерну комуникацију морате себе наметнути као релевантног саговорника. (Предраг Воштинић)

Ја сам свакодневно на Твитеру, ту има свега од баналних ствари, па до неке теме. Не користим га само за теме, али да, повремено их отварам.(Никола Аџић)

Не, генерално проводим на твитеру јако пуно времена, и превише, тако да не идем на Твитер искључиво због отварања тема.(Б.Н.)

**ЗНАЧАЈ УСПОСТАВЉАЊА ТЕМА НА ТВИТЕРУ ЗА ДРУШТВО; У друштву неслободних медија Твитер је постао једино место за квалификовање тема, а успостављањем тема успоставља се јавна дебата и њом трасира пут ка консензусу о важним питањима. (здрава друштвена дебата П.В.)**

У друштвима врло рестриктивних приступа традиционалним медијима и јако лоше комуникације коју власт води кроз традиционалне, мејнстрим медије то постаје једино место где се тема може квалификовати да постане јавна, а потом се на неки начин о њој говорити. Тако да друштво у највећој мери од друштвених медија, Твитера пре свега, може да има користи уколико се теме кроз те видљиве комуникације успевају да кандидују и квалификују као јавне и да се о њима води некаква друштвена дебата тако да се ставови, не већине, него свих који су на тој мрежи, просеју, донекле уваже и формира се некакв заједнички друштвени став о заједичким темама. (П. В.)

**Свесна Намера да се уводе нове теме; Твитераши истичу важност личне агенде када су у питању теме од јавног значаја. Ово је суштинска окосница промене парадигме са настанком и развојем друштвених мрежа, јер персонализацијом агенде јавних питања, на делу је продор приватног у јавно у смислу доприноса афирмацији тема кроз демократизованију комуникацију којом утишани гласови (у контексту кризе поверења у институције представничке демократије, рецимо, они који „су се повукли из политичког система, јер нису могли да повежу своје вредности или своје интересе са системом представничке политике“ Кастелс, 2014: 350) добијају гласност (звук).**

*Јесте, наравно, рецимо ако је нека тема табу или је нека скривена, наравно да ми је намера. Нека битна тема која није у мејнстриму , наравно да, намера ми је.* (Сомборац)

*Да. Ево пре неки дан сам потрошио два-три дана на истраживање теме гондола и свашта сам тамо истражио, али та тема на пример, иако сам ја баш прецизно истражио шта колико кошта, ко производи гондоле, колико кошта она у Берлину, колико она на Златибору и то је сигурно видео неки новинар из већих медија макар на Данасу или тако нечему, али та тема се није одмах пренела у Данасу. На пример, иако се одмах конкретно види, конкретне цифре и све, није се баш одмах пренела. Тако да теоретски можете покренути нову тему, али то не значи да ће се та тема делити у неку ширу јавност.* (В.М.)

Ја имам неколико тема о којима твитујем, прва ствар је политика, и то унутрашња политика, друга ствар је академска честитост и етика, и трећа тема, то je мој допринос у оквиру екологије, у смислу борбе против деривационих мини-хидрпелектрана. Ето три та поља и нормално, корупцију заборавих (Љубомир Јоцић)

Не са жељом да подстакнем неку тему, али понекад се деси да ја заиста потегнем неку тему, али то је зато што ми је то у том тренутку пало на памет. Како да кажем, бацам своје мисли у етар. Није намера да утичем на то о чему ће се причати. Није намера да покрећем расправе, ја кажем своје мишљење. Ако бих био искрен најчешће реагујем на нешто друго о чему се већ прича, ретко када покрећем неку своју тему, мада и то радим понекад (Димитрије Мишић)

Не знам да ли то баш могу да назовем новим темама, али дефинитивно желим да актуализујем питања која су за мене важна. Сваки озбиљнији мој одлазак на Твитер је имао за циљ да изразим став о нечему што мислим да је важно, али важно у оквиру своје агенде. Не знам колико ја сад покрећем нове теме, али дефинитивно апострофирам теме које су за мене важне.(Марија Симић, активисткиња)

Pетко кад иступим са нечим што други не знају. То се десило годину-две кад су једном дану остали без посла десет лекара у Сомбору. Oнда сам ја објавила и то се ретвитовало врло, врло много, јер је информација очигледно дошла од мене експресно.U суштини се трудим да објавим да то буде неком важно. Не идем да подстакнем тему. (Весна Црногорац)

Bеома ретко имам ту конкретну идеју „Е сутра ћу да започнем тему ту и ту“. Oтварам нове теме када чујем вест која ме изнервира, дотакне, покрене. Bолим и да кажем шта мислим о политици, о неким друштвеним питањима, о разним темама, са најјаснијом жељом да само некоме убацим тог црва у мозак зато што ја на Твитеру прочитам пар ствари који ми отворе неку нову форму размишљања, правац у коме нисам ишла. (Биљана Лукић)

Ја сам осванула на насловници Информера тако што сам видела прес конференцију председника на којој је рекао да је он одлучио да најстрожије убудуће кажњава силоватеље и убице деце и тако даље. То је сад овај закон који се усваја, а који је он најавио пре неколико месеци и то мени дигне притисак зато што желим људима да скренем пажњу да бисмо ми морали да имамо три гране власти, да не може председник да одлучује да кажњава било кога, већ је то посао неких сасвим других инстанци, е онда ја објавим твит на ту тему, онда ме Информер стави на насловницу како ја штитим силоватеље и убице деце јер сам против председникове жеље да их кажњава и то је сада већ друштвена тема. (Б.Л.)

Некад се деси, а некад свесно, зависи шта је у питању. Свесно кад су у питању политичке теме и друштвене теме, за шта је заинтересована наша организација , а и ја лично, а некад крене нека прича, па се наметне тема и о томе се дебатује данима. (Н. А., активиста Локални фронт)

Hемам уопште такав однос према Твитеру. Hа Твитер не идем са агендом било каквом, нити да отварам нове теме, нити да расправљам о неким конкретним темама, често се деси да будем подстакнут да нешто напишем у тренутку кад прочитам нешто на Твитеру, па одреагујеm. Mожда људи који долазе из неке сфере где су друштвено ангажовани имају потребу да неке теме и неке агенде промовишу на Твитеру, да покрену temu, мини дебатy, али ја нисам из тог света. (Александар Јовановић)

Свесно, мислим ретко кад се деси да је то случајно. (Б.Н.)

**Рич (да ли долази у мејнстрим медије) Утицај Твитера на мејнстрим медије је ограничен, чак и када су у питању суштински важне теме које би могле да поткопају пропаганду власти. Но, одређене важне теме стижу до нережимских листова, портала итд., јер Твитер захуктава дебату о неким јавним питањима од општег интереса. Истовремено, у времену друштвених превирања криза какви су били протест 1 од 5 милиона, таблоиди су користили одређене твитове да би умањили значај и јачину протеста.**

*Нисам се прославио, понекад су излазили у тим мејнстрим оквирима, као неки симпатичан гег, али то је максимум, нисам некакву зграду спасао или тако нешто,. Само да додам, кад нешто изрисрчујем или нешто откријем или помогнем да се нешто ...кажу ми људи да им то значи.* (Сомборац)

*Има један куриозитет, ја сам први покренуо тему да кад се израчуна кумулативни привредни раст Србије он је најмањи у региону.Tо je укапирао и по који опозициони политичар, сећам се да је то ретвитовао Живковић, по нека новина је прихватила ту тему, али није то велики утицај, човек би рекао па то је огромна ствар, то је негација једог од главних пропагандних момената власти, политичари и селебрити имају своје агенде и чак и кад имају такав податак они не знају баш шта с њим да раде, тако да је утицај ограничен.* (Владимир Милутиновић)

Јесте десило се на основу Твитера да допре до мејнстрим медија, па су и Данас и многе новине то пренеле. Ја сам имао случај, рецимо, баш везано за антикорупцијски форум у Пожаревцу, Tај случај је баш постао јако видљив, пренели су га силни медији, чак и многи локални медији и Министарство ту умешало и Агенција за борбу протви корупције, али је постигнута сврха и циљ, дакле, апсолутна видљивост од тоталне невидљивости. То је та добит за друштво. (Љубомир Јоцић)

Да, јест стигла једна моја тема до мејнстрим медија и мислим да су све новине таблоидног типа то пренеле, типа Ало, Курир.То је била тема преотимања протеста од стране Савеза за Србију грађанским опцијама. Никола Којо (глумац, прим. аут.) је мој твит ретвитовао и написао је коментар. Mедији, наравно прорежимски су то искористили да пишу о томе како се опозиција крви, (М.С.)

На пример, Блиц понекад извуче, можда то и данас ради, твит дана или недеље, и једном су пренели мој твит где сам написала да је Данилу Киш данас рођендан и да је говорио да му не треба никакав програм да се бори против неправде. (В. Ц.)

Дешавало се много пута да доспе до мејнстрим медија. Колико год се ми хвалили тиме да смо постигли неко поверење људи на друштвеним мрежама, нама је врло често циљ, поготово у политичком обраћању, да дођемо до мејнстрим медија, јер на Твитеру не живи већина. Напротив, на Твитеру живи изразита мањина. Твитер врло често јесте место где кандидујете једну тему за неку јавну распараву, како бисте дошли до тих традиционалних медија. (Предраг Воштинић)

Да некада дођу, у изузетно лошем контексту, од председника државе па до министара и посланика, разни су ме указивали, од Дневника до Народне скупштине. То ми је једини показатељ да их боли када ја нешто кажем, није ми се дешавало да ме неко позитивно цитира у медијима (Б. Л., бивша новинарка)

Видео сам пар пута да су неки моји твитови који су били више научни или, да кажем, саркастични, доспели у неке часописе, али немам уопште потребу да анализирам „учинак“ свог твитовања. Стварно немам однос према томе. То је исто када људи, на Твитеру y расправи, потегну аргумент броја пратилаца што је, потпуно ирелевантно за оно што Ви причате Некако ми је битно оно што се пише, а не оно ко то пише. (А.Ј.)

**Мотивисаност да се реагује на твитове или да се уводе нове теме. Учесници ове комуникације се на Твитеру информишу, постављају теме и ретвитују. Твитераши се стављају у улогу информисаног грађанства у намери да испрате чињенице. Ретвитовање виде као део твитерашке активности која омогућава флуктуацију дискурзивних токова. Међутим, реакцијом на твитове поспешују дебату како би се дошло до исправних чињеница. Такође, ретвитују ставове или чињенице за које мисле да су исправне, па им је намерa да их прошире широј публици. ТВИТЕРОВА ПОЛИТИКА ДЕЉЕЊА која га је и учинила популарним, врло је корисна за истраживања питања од јавног значаја (Шкорић, М., Кишјухас, А., 2015)**

*Свеједно ми је скроз, немам никакву намеру, личну. Aко ме нешто испровоцира, наравно да ћу реаговати, ако мислим да је важно, ако нешто мислим да треба да се наметне и то ћу се потрудити, свеједно ми је.* (Сомборац)

*Hајчешће говорим своје мишљење, врло мало се упуштам у неку полемику, врло мало, пратим шта други људи кажу и то ми је битно негде да проверим да ли сам у праву, да ли знам све чињенице. Једна од предности Твитера је то што на неки начин можете и да контактирате било кога и да испратите неке чињенице.*(ИНФОРМИСАНО ГРАЂАНСТВО)(В.М.)

Реагујем, апослутно да реагујем по многим основама, дакле, неко објави тему, а ја се укључим и кажем, не стоје ствари тако, напротив ствари стоје овако, итд. Hе покрећем ја сам теме, качим се на теме које су актуелне и које други Твитераши крећу, па ретвитујем јако интересантну тему са својим коментаром. Мене интересује актуелни тренутак, актуелна тема, актуелна ситуација, рецимо као што је био онај Панчићев врх, зидање на Панчићевом врху, и Крик и ЦИНС су то урадили итд. Нормално да сам се ту укључио, зашто сам ретвитовао? Јер сам ја знао и неке друге ствари које они нису знали, , тако да тиме осветлите тему и са других страна, јер једна тема има више аспеката, што је практично нова тема. (Љ.Ј.)

Ако је неко већ рекао нешто о тој теми на прави начин, пре је то онда ствар коју ретвитујем или бустујем. Tрудим se да увек у позитивном смеру гурам дебату, сем ако неко има став који је стварно неодбрањив у смислу расизма, мизогиније неке баш страшне, у ком тренутку више немам шта са таквом особом заиста да разговарам, сем евентуално ако је нека особа која има, како да кажем, пуно пратилаца или ако је то нешто популаран твит, могу да га искоментаришем, онако не у смислу да одговарам том човеку него да га ретвитујем са коментаром. (Д. М.)

Реагујем, како да не, коментаришем, солидно сам активна, не нешто опседнута, али да. (М.Ј.)

Ја лично сам пре за то да ја отворим тему. Значи, нисам од оних који сад чекају да виде шта је други написао па да се ту укључују. Ја то слабије радим, дакле, слабије коментаришем теме, посебно теме које не знам, за које немам времена да се информишем. По мени, важније је отворити тему. (В. Ц.)

Некада свесно желим да то постане тема или разлог за почињање некакве дебате, а некада се укључујем у нешто што је неко други кандидовао, успоставио. Немам прецизан и крајњи одговор на то. Каткад ми је потреба да учествујем у нечему што је већ јесте сетовано као тема, а некада, мада морам да признам знатно ређе је и то када ја желим да је сетујем. Hајчешће се ради о нечему што је мени важно и за шта мислим да ми је суд јавности неопходан. (П.В)

Зависи од теме, заиста, зато што некада ме нешто изиритира довољно да желим цео дан о томе само да пишем јер сам баш изиритирана, а некада ме заинтересије туђа тема без обзира да ли је у позитивном или негативном смислу, па или желим да се додатно информишем или желим да просто аргументима објасним твитерашу да мислим да је у криву.(Б. Л.)

Све зависи, више је то онако спонтано па не бих могао да Вам дам одговор. И једно и друго. (Н. А., активиста)

Имам теме које покрећем сам, неке твитове који нису мотивисани неким претходним твитовима или нису одговор на неке постојеће твитове, такође, не либим се тога да се укључим у расправу и да одреагујем на нечији твит или нечију тему. Оно што су друштвене актуелности, свакако да за мене представљају, најчешће, разлог да твитујем.(А. Ј.)

**Укључивање у дебату или реакција на твит као вид наметања теме (**Свест да и када се укључујете у дебату или реагујете и то је вид наметања теме?) Да ли Вам је важно где ће дебата да оде кад Ви нешто ретвитујете? (јер и тако сетујете агенду) *Да ли одговорите на туђи твит, без обзира где ће та дебата да се развије или сте опрезни јер сте свесни да тиме дефинишете неку нову тему за дебату?*– Да ли реагујете на некакве туђе теме у намери да их пробудите, да осветлите неки нови аспект теме, да у том туђем ангажману заправо понудите нови угао То значи да ли размишљате о томе шта ћете ретвитовати?**Важно је ретвитовати, јер се тако постиже дисеминација информација.**

**Са становишта учесника твитер комуникације, реакција** **на туђи твит је важна да би се отворио нови угао посматрања, да би се у туђем ангажману отворио и понудио нови аспект теме. Активисти уз коришћење знања о техничким аспектима Твитера као алата и начинима на који се постиже утицајност објава, ретвитују оно што је агенда њиховог покрета, или објава других покрета на нивоу повезаности идеологија, што је опет, продор на јавну агенду. Ипак, реагују на твит опрезно, јер им је битно да се дебата не развије у погрешном смеру и тиме тема измести из фокуса.**

Свако од Твитераша има свој круг пратилаца и то су различите групе људи, не прати цела Твитер заједница све, тако да је неки пут јако добро иако може да дође до преплитања, дуплирања, да се то ради на тај начин, јер се онда прошири и повећа видљивост теме на далеко већи број људи, тзв. дисеминација. (Љ.Ј.)

Најчешће је то зато што осећам да се о некој теми прича на погрешан начин. Прокоментаришем када је нешто о чему ми се чини да се прича на погрешан начин или чак можда не на погрешан начин или да би било боље срочити то на другачији начин ако хоћете да допрете до људи који мисле другачије о томе.(Д.М.)

Имам опрез и дефинитивно када ретвитујем врло сам опрезна. Врло јасно сам укапирала како функционише Твитер, какав је његов алгоритам у смислу тога како ће се другима исказивати и моји рetвитови и тако даље, колико ће утицати на популарност тог твита који ја промовишем тако да Користим ретвит као опцију промовисања идеја мојих сабораца, значи не нужно унутар мог покрета, него и унутар целе грађанске опције, наравно не увек, али увек када имају агенду која је то што ми промовишемо и што нам је важно, јер знам како ће мој ранг утицаја имати значај за статус њиховог твита и читаност (М.С☺

Нећу, нити ћу одговорити на тему чак и када имам доста добар став, нећу, зато што не желим да рецимо, нечији демагошки приступ или лаички приступ теми, банализује и мој став. И онда не одговарам на све. Одговарам само тамо где ја мислим и проценим да би било плодно учествовање у разговору (П. В.)

Када ме баш испровоцира твит, ја одговорим ако ти људи даље крену да одговарају мени, онда учествујем у тој дебати. (Б. Л.)

Не размишљам унапред, где би могло то у четири твита да се заврши. Једноставно Твитер је таква мрежа где Ви не знате где ће тај разговор да се заврши, као и у реалном животу. Кажете мишљење па видите исход. Не размишљам где ће то да оде, ипак је спонтаност ту важнија. (Н.А.)

Код мене то правило не постоји. Мени није никакав проблем да одреагујем на туђу тему без обзира да л’ то подразумевало да с неким улазим у конфликт комуникације на Твитеру. Или покренем неку своју тему која нам није баш опште прихваћена на Твитеру, односно, барем међу тим кругом људи с којима ја ту делим мишљење, али једноставно некад ме не интересује како ће други људи да одреагују (А.Ј.)

Tрудим се да отворим нови аспект теме, често се дешава да људи размишљају линеарно, у тим тренуцима кад човек уведе неки нови аспект, види се то да људи, они коју су разумни, застану или се повуку корак, два, да размисле па онда или унесу нову аргументацију или се некако та расправа настави у неком позитивном тону. Јако често то буде разлог да Вас људи назову свакаквим именима, ја сам огуглао на увреде, нарочито та бот-бригада, не реагујем више, нит ме то интересује, али Твитер је зато добар зато што имате људе који размишљају линерно, кад им уведете још једну димензију онда се та линеарност поремети, али то допринесе свакако развоју неке квалитетније, боље причe. (А.Ј.)

Ако проценим да ми је битан аспект теме остао непокривен, односно да сам ја то сагледао из неког угла из кога онај ко је писао твит није, одмах коментаришем, али не размишљам да ли ће то отворити неку нову дебату или неки нови правац разговора. (А.Ј.)

Да, уколико то неће разводњавати тему о којој се прича, да, односно трудим се да избегнем троловање у смислу да просто дискусија не оде ван започете теме. Реагујем додавањем аргумената и неких чињеница које нису биле у теми, односно које нису биле иницијално поменуте, а које на неки начин ту тему могу да допуне, расветљавају i zbog неког личног става с тим што ћу се увек оградити да је у питању лични став.

Bодим се оном логиком, да не дам прилику осталим учесницима у дискусији да то оде у некакву бесмислену расправу, троловање, генерално сам опрезна кад улазим у нечију туђу тему. (Б.Н.)

**Када се бавите одређеном темом на Твитеру, могућа је замена теза у дискусији, или покушај спина ради скретања пажње са суштинских проблема у друштву на неке споредне или непостојеће. Такође, пре укидања ботовских профила од стране Твитера, постојало је планско продуковање тема, да би се људи навели да размишљају у одређеном правцу који би одговарао властима.**

Иако јако то ретко радим, укључим се када сматрам да треба. На пример, жена која је остала без посла у Брусу. Jа сам упозорила да медији треба да буду друштвено одговорни, солидарни, па и емпатични као људи, и да избегавају да траже изјаве од људи тог профила, јер то су рањиве категорије људи, незаштићени људи, сиромашни људи и ништа они спектакуларно, ексклузивно неће рећи, а може да им се нанесе штета. Е то је био твит који је дочекао много лајкова, али и коментара у смислу не медији нису криви.Hа Твитеру је јако опасно што вам мењају тезе и онда ви морате много да се браните шта сте заправо рекли. Bи добијете, неразумевање и отварање нове теме и онда иде тема да ли су медији криви, а не питање зашто је жена добила отказ. (В.Ц.)

Cини се да некад намерно пласирају те приче да би нас скренуле са значајних тема. Ако сте приметили пре неколико дана је поново почело да се прича да треба забранити у Србији абортус, због једне оне америчке државе која је то урадила. У ситуацијама, у којима гори овде од горућих тема они нас увлаче у ту тему о абортусу јер је то за добар спин, добро окретање главе од битности. (Б. Л)

Cини se да је то сада постало планска ствар jer је напредовала та бот војска. U poslednje vreme се појавило и јако пуно тих интелектуалних твитер налога и ти људи фантастично добро спинују на тему није добра власт, али и ови други не ваљају ништа, па зато да не дирамо. Они веома често задају те теме за скретање пажње и нормалан човек се навуче, упеца се зато што су то провокативне теме које ти изазову буру неких емоција, али ја се трудим да обраћам пажњу и да се не пецам, зато што ми се чини да су оне осмишљене искључиво за скретање пажње. (Б. Л.)

**Отварање другог аспекта теме одвија се у ретвиту, али дискусија се одвија у сфери истомишљеника што је познати ехо собе на Твитеру (и другим мрежама), док се избегавају дебате са политичарима из супротног табора. Разлог за реакцију на нечији став о теми може бити мотивисан подршком том ставу или потребом да се изнесе свој став, али потреба да се одговори може бити мотивисана и неслагањем и потребом да се „избистре“ аргументи.**

Врло ретко ретвитујем са коментаром оно са чим се не слажем. Bрло мало пратим политичаре из супротстављених политичких табора, једноставно не видим разлог зашто бих пратила када је цео Твитер препун њихових ретвитова и већ довољно сам информисана можда и превише. Hе видим разлог да се конфонтирам тако што ћу ретвитовати неког и написати да сам против.

Aко се слажем, а желим да се надопуним и мислим да је важно да то буде унутар мог твита, онда сам склона да ставим коментар и истовремено ретвитујем autora, склонија сам асертивној комуникацији ради исказивања агенде, става, продубљивања.(М. С.)

Реагујем на туђу тему да је осветлим са неке стране са које је ја видим, да нечији профил подржим, да подржим страну коју је у некој расправи заузео i sl. Nекада можете да будете и само научно одређени или популарно одређени према некој теми и желите да изнесете свој став. Он нужно не мора да значи продубљивање теме јер ми врло често за себе мислимо много више него што смо у стању да научно допринесемо нечему, може наш став да буде само још један у низу истих или сличних, али ако процените да нема вашег виђења односно нема вашег ракурса у посматрању неке теме, онда можете да изнесете свој став и да на тај начин осветљавате тему. Проблем бива што су односи на твитеру, као и у реалном животу, постављени тако да ће профили са много пратилаца бити боље позиционирани па ће неки много бољи увиди профила са мање пратилаца бити запостављени. Неће увек најбољи увид да буде на првом месту, него ће бити просто онај ко има највећу пажњу и највећи број пратилаца. Dеси се повремено да ту прођу и да се провуку сјајни коментари и сјајни нови увиди.(П.В.)

Некада отварам простор само за људе, а некада отварам простор само за теме. Може ме тема не претерано занимати, али ја ћу свој допринос дати зато што ме занима да тај неко ко се тиме бави жели да искористи део моје видљивости на интернету и да допринесе тако његовој намери да тему прошири, а не морам нужно бити заинтересован за тему, а негде пак могу бити искључиво за тему .(П.В.)

Nе треба тровати туђу лајну собом превише, јер је то прилично заморно за оног који чита, него ако желим да надовежем на нешто друго онда то напишем као свој твит просто да не гуши лајну другог твитераша. Ако сматрам да је то значајан и конструктиван део теме за дебату, онда му ретвитујем уз коментар на тај твит. Nа тај начин не оптеретим његову лајну, а обратим се својој, да кажем да мислим да је ово важно да се прочита, без обзира да ли се слажем или не слажем са тим што сам ретвитовала уз коментар. (Б. Л.)

Hе на начин да ја у одговору само изразим неслагање, већ да покренем неку дебату, а шта ако је овако, а шта ако је онако, хајде мало да разговарамо о томе. Да се продуби тема. Да се проба да се сагледа са различитих углова. А не сада ја кажем, не слажем се и то је то. Од тога нема ефекта. (Н.А.)

Углавном реагујем на теме са којима се не слажем. Морам да признам да је једна од ствари коју бих себи могао да замерим што неким људима, у комуникацији на Твитеру и генерално, можда некад прескочим да одреагујем на ствари које ме изиритирају. Zелим да сачувам ту неку културну комуникацију и не желим да правим конфликт без неке претеране потребе, некад не одреагујем на теме на које бих свакако одреаговао да је реч о кориснику који ми „није драг“ или с ким немам добру комуникацију, сигурно бих испрескакао тог неког, а овако одаберем да зажмурим. (А.Ј.)

**Свест о томе да су они заправо нови постављачи агенде тема; Људи који одлазе на Твитер да би се бавили неком врстом активизма у смислу креирања јавних простора за документовање стварности и друштвених тема од јавног значаја, имају свест да је њихова активност као успостављача агенда сетинга важна и то раде са свесном намером и иницијативом. Међутим, Твитераши свесно подстичу и неке вредности.**

Tо је један стари део друштва у новом руху који има неког утицаја на друштвене теме, не знам коликог, али свакако имa. Nеко ради из неке жеље за самопромоцијом, неко борбу за дечје осећање правде, али се ради стога да би имало неког позитивног утицаја. (Сомборац)

Aгенду је до сад постављала скоро искључиво власт. Далеко од тога да Твитер поставља неку друштвену агенду, не. Он понекад се излаже тим коментарима који се могу негативно схватити и то је махом зашто уопште тема долази са Твитера. Сварна тема да ви стварно откријете нешто, типа о гондоли или ово о привредном расту, то неће пренети нигде.(В.М.)

Љубица Гојгић и ја и још нека екипа људи смо били носиоци борбе против деривационих хидроелектрана, то je билa апсолутно новa темa, после тога је nastao протест, али то је тема која је отворена и сад, која траје, она је у целој земљи актуелна, ми сад откривамо сваког дана нове електране које уништавају живи свет, откривамо нове објекте који се налазе у зонама заштићеног подручја прве врсте, где је забрањено радити те минихидроелектране деривационог типа и утеривати их у цеви, тако да свесно ја то радим, свесно ми то радимо и те теме улазе, не на мала, него на велика врата, то се види по оним статистикама на Твитеру.(Љ.Ј.)

Неко јесте агенда сетер, неко није. Ја сам се у то уверио пар пута. Кад погледам уназад, видим колико је заправо тема и простора отворено и затворено нa моју иницијативу и онда видим да има те врсте утицаја. Pретпостављам да има и оних који само због тога то и раде, желећи да буду неки агенда- или чак тренд-сетери, а постоје претпостављам и људи који немају сопствену агенду о стварању себе као агенда-сетера. Није им идеја да постану идеолози, него им је идеја да представе себе, док има и неких часних херојских иступа љубитеља слободе и правде. Нисам сигуран де се толико људи појављује са идејом да буде агенда-сетер на почетку, али сам такође сигуран да нико не користи јавни простор, нити се јавно изражава да би остао неутицајан. Да жели да остане анониман. (П. В.)

Dесетине људи su mi после читања на Твитеру постали омиљени. Tражим где год пишу, шта год пишу да то прочитам, занима ме ако су na трибинама да одем да послушам, ако су гости у телевизијским емисијама, обавезно гледам. Pостоји и друга страна приче да неки људи које сам познавала и о њима мислила добро, после одређеног времена на Твитеру схватим да сам итекако грешила. (Б. Л.)

Јесам. Мада је тај утицај прецењен, схватам да може да се сетује тема, да се наметне тема. (Н. А)

Не, нисам тога свестан, нити ми је то, право да Вам кажем, битно. (А.Ј.)

Временом сам постала свесна, захваљујући томе што су ми људи кроз фидбек враћали информације које су од мене кренуле i завршиле на разним другим местима. (Б.Н.)

**Они уочавају да и други људи из њиховог круга деловања („твитерашким језиком речено са њихове лајне“) то чине (постављају теме). Опет, реч је о тзв. балонима, односно омеђеним круговима људи од истог интересовања, у овом случају занимања за политичке теме, док се у другим круговима постављају неке друге теме, заједничке тој групи људи.**

Примећујем често као да се гурају неке теме као агенда, као задате теме, оно о чему се данас прича на Твитеру, најчешће се држим ван тога, сем ако ми није баш занимљиво.. (Д.М.)

Да, апсолутно, како да не, нарочито овај освешћени део са којим дебатујем. Стварно се трудим да имам, tzv “лајну”, пошто водим рачуна о њој да ме не затрује превише, јер, колико год да сам активиста, не смем то да дозволим себи, јер изгубила бих разум. (М. С. )

Oпажам да други људи масовно подстичу теме. Међутим, дешава се да неко објави и погрешну информацијu. Zнају да објављују и вести од пре пет година, и да узбуне људе, а онда кад одем на тај линк, видим да је то пренео неки медиј пре пет година и то је завршена ствар, а он је отворио то као нову горућу тему, али ја не знам мотиве.(В.Ц)

Људи то сигурно чине. Цитираћу једног свог пријатеља, који каже улога елитног дела друштва никада није била да освоји власт нити да је врши, него да од ње преписују и најгори ђаци. Тако и на друштвеним мрежама, не говоримо само о тзв. елити него и о било коме ко учествује у јавном простору, његова намера и јесте да оствари одређени утицај на јавни простор.

Ne говори сам себи, чим се појављује у јавном простору, нити му је важна слика о самом себи да би учествовао у јавном простору, а људи независно од своје воље каткад, а некада врло планирано постају управо ти агенда-сетери. Некада је њихова намера била да имају сопствени ПР, а постају агенда сетери, а некада је била баш идеја да постану утицајни твитераши, односно баш ти агенда сетери, онда се са том намером и упуштају у тај свет и као такви остварују тамо. (П.В)

Постоје људи који се само тиме баве. На пример, има људи који врше презентацију одређених производа, или презентују агенду својих политичких странака, невладиних организација итд. Али, примећујем и да људи уводе теме које су скрајнуте у мејнстрим медијима. Конкретно, скоро сте могли да сазнате да 10% људи у Србији са мултипле склерозом има светски признату терапију или можете доста да научите о томе шта је аутизам.(Н.А. активиста)

Зависи каква вам је лајна, aко пратите познате брендове, гледаћете стално патике и сатове. Ако пратите политичаре, онда ћете присуствовати стално некој расправи са ботовима. Ако сад опет, пратите људе који каче поезију и то, онда ћете да гледате хиљаду оних срца и „Оооо“ на млаке стихове. Ви сами бирате лајну, на крају крајева то је оно што је феноменално кад је Твитер у питању. Cами бирате оно што ћете да читате. Kолико проширите тај спектар толико ствари различитих видите. Можете да се затворите у лајну од два корисника и онда само читате шта пишу, не знам, председник и премијер и живите у Дизниленду. (А.Ј.)

Да, има свакако људи који просто веома често уводе неке теме, има оних људи који уводе нове теме за области за које су стручни. Pросто сазнате нешто ново што не бисте нашли иначе, не бисте налетели ни у мејнстрим медијима, ни у медијима генерално. Bолим кад људи извуку нешто о чему нико пре тога, или бар не у некој великој мери nije писао, причао итд.(Б.Н.)

**Саговорник: У принципу да ли се на Твитеру поставља агенда? У условима цензурисаних медија, теме покренуте на Твитеру могу бити део дискурса који се одвија у нережимским медијима. Но, то значи да се теме покрећу на Твитеру у једном делу јавности и као такве егзистирају у јавној сфери.**

Ево да нађемо један пример. Бојана Маљевић је пре десет дана рекла да она неће да осваја слободу са Бошком Обрадовићем. И та реченица јесте била контекст једне недеље, да ли се може с Бошком, да ли се не може с Бошком, онда се Бошко правдао на Утиску, онда га је све то питала Оља. У том делу јавности, ако не укључимо целокупну јавност, је та тема је управо покренута на Твитеру. Твитер је први, још ово са Трампом где он то може да ради са нивоа председнkа САД, можда се то спонтано мало преноси код нас. Али у ствари не могу да проценим да ли је хипотеза тачна или није. Тај пример можда доказује то. (В.М.)